मुंबई. कपिल शर्मा रविवार को 'कॉफी विद करन' में नजर आए। इस दौरान उन्होंने तब करन की बोलती बंद कर दी, जब उन्होंने पूछा कि वे सेक्स के लिए क्या करते हैं। कपिल करन के इस सवाल पर पहले तो अवाक रह गए। बाद उन्होंने उनसे पूछा, "यह कॉफी विद करन है या फिर कुछ और विद करन है।" तो क्या सेक्स पर बात न करने पर कपिल से नाराज थे करन...
एपिसोड टेलीकास्ट होने से पहले ऐसी खबर आई थी कि कपिल ने सेक्स पर बात करने से साफ इनकार कर दिया था| इस वजह से करन नाराज भी हो गए थे। कहा गया था कि करन ने शो की शूटिंग के दौरान कई सेक्स जोक किए, जो कपिल को नागवार गुजरे। रिपोर्ट्स में यह भी दावा किया गया था कि सेक्स को लेकर एक पर्टिकुलर कमेंट पर कपिल शर्मा बुरी तरह भड़क गए थे।
दरअसल, करन ने कपिल से कहा कि वे सुबह तड़के लोगों को ट्वीट करते हैं। इससे यह पता चलता है कि उनकी सेक्स लाइफ ठीक नहीं है। करन का यह कमेंट कपिल को बहुत बुरा लगा। एक लीडिंग एंटरटेनमेंट वेबसाइट ने दावा किया था कि करन ने शो के कई हिस्से काट दिए। इसकी वजह सिर्फ यही है कि कपिल सेक्स के बारे में पूछे गए सवालों का जवाब करन के मुताबिक नहीं दे सके।" वैसे कपिल ने करन के शो में लाइफ के कुछ खुलासे भी किए। शाहरुख की पार्टी में बने थे बिन बुलाए मेहमान...
कपिल ने करन के शो में कहा कि उनके एक कजिन को शाहरुख खान से मिलना था। वह उनका बंगला देखना चाहता था। इसी समय शाहरुख के घर पर फिल्म 'दिलवाले' की सक्सेस पार्टी चल रही थी। कपिल और उनके कजिन इस पार्टी में आमंत्रित नहीं थे, लेकिन वे फिर भी पहुंच गए। गार्ड ने उन्हें आमंत्रित समझकर अंदर जाने दिया। बाद में जब गौरी खान दिखाई दीं तो उन्होंने कपिल का स्वागत किया। शायद यह जानकर कि उन्हें शाहरुख ने इनवाइट किया है। कपिल इतने डर हुए थे कि शाहरुख से बिना मिले ही इस पार्टी से वापस जाना चाहते थे। लेकिन शाहरुख से उनकी नजर टकरा ही गई। बाद में कपिल ने शाहरुख को पूरी बात बता दी और माफी मांग ली। शाहरुख ने कहा कि उनके अलावा यहां कोई मेहमान नहीं जानता कि आप बिना बुलाए आए हैं, इसलिए पार्टी को एंजॉय करें।
आगे की स्लाइड्स में पढ़िए कपिल ने और क्या-क्या बताया...
hin_Deva hin_Deva hin_Deva hin_Deva hin_Deva